**OPPLYSNINSVESENETS FOND – TILDELINGSKRITERIER TIL KIRKELIG VIRKSOMHET I TUNSBERG BISPEDØMME**

**NB!**

**Dette er de tidligere kriteriene for tildeling av de såkalte «OVF-midlene»**. **De sentrale føringene er opphevet og «OVF-midlene» er lagt inn i rammebevilgningen til bispedømmene. Tunsberg bispedømmeråd ikke har gjort noe nytt vedtak om disponering av midlene, derfor vil bispedømmerådet for 2018 tildele midler etter søknad som tidligere år, med mulig endring i forhold til prioritering av søknadene.**

Tunsberg bispedømmeråd behandlet i sitt møte 8.10. 2012 en revisjon av retningslinjer for disponering av tilskudd fra Opplysningsvesenets fond (OVF) til kirkelige formål med virkning fra 2013.

Kirkerådet har besluttet at man skal gi tildeling ut fra vedtatte satsingsområder og ordningens formål er å stimulere til nyskaping i Den norske kirke.

Satsingsområdene er pr dags dato:

* Kirke – kultur
* Gudstjenesteliv
* Barn og unge
* Diakoni

Videre skal ordningen dekke prosjektmidler til bispedømmekontorenes utadrettede virksomhet innenfor kirkerådets vedtatte satsingsområder.

Alle søknader skal være prosjektrettede, bortsett fra midler til finansiering av misjonsrådgiver – dette er vedtatt av kirkerådet og gjeldende for samtlige bispedømmer.

Bispedømmet kan benytte 10% av OVF – tilskuddet som kompensasjon til administrasjonskostnader.

**STØRRELSE OG VARIGHET PÅ TILDELINGER**

|  |  |  |  |
| --- | --- | --- | --- |
| **Type prosjekt** | **Antall prosjekt** | **Beløp** | **Antall år** |
| Tverrfaglig hovedprosjekt | 0-2 | kr.100.000,- pr år | 2-3 år |
| Mellomstore prosjekt | 0-4 | kr. 50.000,- pr år | 1 år |
| Medium prosjekt | 0-8 | kr.25.000,- pr år | 1 år |
| Mindre prosjekt | 0-20 | kr. 7.500,- pr år | 1 år |

**Tildelte midler til Tunsberg bispedømmeråd for 2018 er kr. 638.000,-.**